31995D0531
L 302/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 ноември 1995 година
за изменение, поради присъединяването на Австрия, Финландия и Швеция, на Решение 77/144/ЕИО на Комисията относно определяне на стандартни кодове и правила относно изписване в машинно четивна форма на данните от изследванията на насажденията от определени видове плодни дървета и за определяне границите на производствените зони за тези изследвания
(95/531/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Република Австрия, Република Финландия и Кралство Швеция,
като взе предвид Директива 76/625/ЕИО на Съвета от 20 юли 1976 г., относно статистическите изследвания, които следва да бъдат извършени от държавите-членки с цел определяне на производствения потенциал на овощните насаждения от определени видове (1), последно изменена с Регламент (ЕИО) № 1057/91 на Съвета (2), и по-специално член 4, параграфи 2 и 4 и член 9 от нея,
като има предвид, че държавите-членки, които обработват по електронен път резултатите от наблюденията, трябва да ги подадат до Комисията в машинно четивна форма; като има предвид, че кодовете за подаване на резултатите от изследванията се определят в съответствие с процедурата, предвидена в член 9 от Директива 76/625/ЕИО; като има предвид, че тези кодове са определени в Решение 77/144/ЕИО на Комисията (3);
като има предвид, че член 4, параграф 2 от Директива 76/625/ЕИО предвижда разбивка по производствени зони на данните, събрани в рамките на тези изследвания върху овощните насаждения; като има предвид, че границите на производствените зони са също така фиксирани в съответствие с процедурата, предвидена в член 9 от същата директива, т.е. чрез решение на Комисията след издаване на становище от Постоянния комитет по земеделска статистика; като има предвид, че кодовете за държавите-членки, както и производствените зони и техните кодове са определени в приложения I и III към Решение 77/144/ЕИО на Комисията;
като има предвид, че поради присъединяването на Австрия, Финландия и Швеция, следователно е необходимо да бъдат изменени приложения I и III към Решение 77/144/ЕИО на Комисията;
като има предвид, че мерките, предвидени в настоящото решение, са в съответствие със становището на Постоянния комитет по земеделска статистика,
ПРИЕ НАСТОЯЩОТО РЕШЕНИЕ:
Член 1
Поради присъединяването на Австрия, Финландия и Швеция, приложения I (специални разпоредби) и III към Решение 77/144/ЕИО на Комисията се разширяват в съответствие с приложението към настоящото решение, считано от 1 януари 1995 г.
Член 2
Адресати на настоящото решение са държавите-членки.
Съставено в Брюксел на 29 ноември 1995 година.